钦定古今图书集成/理学汇编/学行典/第093卷 > 朱子全书二 > 《答张钦夫孟子说疑义》
## 钦定古今图书集成/理学汇编/学行典/第093卷 > 朱子全书二 > 《答张钦夫孟子说疑义》

按：此解之体，不为章解句释，气象高远，然全不略说
文义，便以己意立论，又或别用外字体贴，而无脉络
连缀，使不晓者展转迷惑，粗晓者一向支离。如此数
章论性，其病尤甚。盖本文不过数语，而所解者文过
数倍。本文只谓之“性”，而解中谓之太极，凡此之类，将
使学者不暇求经，而先坐困于吾说，非先贤谈经之
体也。且如《易传》，已为太详，然必先释字义，次释文义，
然后推本而索言之，其浅深近远，详密有序，不如是
之匆遽而繁杂也。大抵解经但可略释文义名物，而
使学者自求之，乃为有益耳。